# data[].attributes.body
Osaamisen dokumentointia

# data[].attributes.attachment_link.readable_text
Oppimista voidaan tukea välineillä, jotka antavat opiskelijoille mahdollisuuksia luoda ja jakaa kokemusten kautta syntyvää tietoa. Jonkinlaisen mobiililaitteen voidaan uskoa löytyvän lähestulkoon jokaiselta rakennus- ja terveydenhoitoalan opiskelijalta ja laitteita käytetään jossakin määrin myös työelämässä. Mahdollisuudet oppimisen tukemiseen mobiilisovellusten avulla ovat siten jokaisella käden ulottuvilla.

Aalto-yliopiston Oppimisympäristöjentutkimusryhmän tutkijat, designerit ja devaajat/sovelluskehittäjät ovat kehittäneet EU:n rahoittamassa Learning Layers-projektissa (2012-2016) Ach so! -mobiilisovelluksen opiskelun ja työssäoppimisen tueksi ja tutkineet millä tavalla mobiililaitteita ja Ach so! -sovellusta voidaan hyödyntää rakennus- ja terveydenhoitoalalla erilaisissa oppimistilanteissa, erilaisiin oppimisen tavoitteisiin.

Ach so! on videointiin, videoiden annotointiin eli merkintöjen tekemiseen ja jakamiseen perustuva Android-sovellus. Se on suunniteltu vastaamaan tilanteisiin, joissa opiskelijan suorituksen kertaaminen ja dokumentointi olisi eduksi opitun reflektoinnille, tiedon rakentamiselle ja jakamiselle. Esimerkiksi hoitoalalla opettaja pystyy kenties havainnoimaan vain osan samanaikaisesti opiskelijaryhmän suorituksesta, mutta Ach so!-videon avulla opiskelijaryhmä voi palata tehtyyn suoritukseen ja yhdessä opettajan kanssa tarkistamaan pienetkin yksityiskohdat. ntensiivisesti elvytyskoetta suorittanut opiskelijaryhmä voi peilata kokemustaan tilanteesta videotaltiointiin kunkin toiminnasta.

Rakennustyömailla valokuvin työsuorituksia dokumentoivat opiskelijat taas voisivat hyötyä helposti tuotettavasta videomateriaalista, joka voidaan jakaa myös työmaalla silloin tällöin käyvän opettajan kanssa palautetta varten. On ajateltu, että mobiilisovellus tiivistäisi siten myös oppilaitoksen ja työmaan välistä yhteistyötä sekä antaisi mahdollisuuksia hyvien käytäntöjen siirtämiseen työmaalta toiselle, uusien työntekijöiden perehdyttämiseen sekä työturvallisuusasioiden huomioimiseen.

Osa edellä mainituista käyttötapauksista, kuten laajemmat mahdollisuudet rakennusalalla, ovat vielä testaamattomia mahdollisuuksia. Sen sijaan ensimmäiset käyttökokeilut rakennus- ja terveydenhoitoalan opiskelijoiden kanssa ovat alustavasti osoittaneet Ach so!:n vastaavan sille asetettuihin tavoitteisiin. Kokeiluissa selvitettiin mm. opiskelijoiden oppimiskokemuksia videon ja merkintöjen käytöstä sekä opiskelijoiden odotuksia Ach so!:ta kohtaan opiskelun ja työssäoppimisen välineenä. Ach so!:n oletetut hyödyt konkretisoituivat, kun opiskelijat huomioimerkitsivät kuvaamiaan videoita ja palasivat siten takaisin takaisin oppimistilanteeseen.

Merkinnät videossa tarkoittavat tärkeiksi havaittujen kohtien osoittamista videossa ja valinnaisesti lyhyen kuvauksen kirjoittamista huomioitavasta asiasta. Katsomalla työsuorituksia uudestaan, opiskelijat näkivät tilanteet ulkopuolisin silmin ja tunnistivat videoilta sekä omia että ryhmän onnistumisia ja epäonnistumisia.

Käyttökokeiluissa kävi myös selväksi, etteivät mobiililaitteet välttämättä toimi kaikissa tilanteissa sellaisena kuin on suunniteltu. Kokeilut todellisissa työ- ja oppimisympäristöissä toivat esille, että vaikka itse sovellus toimikin moitteetta, sen käyttö saattoi estyä muista käytännön syistä. Työsuoritusten videointi rakennustyömaalla vaati lisäkäsiä kuvaamiseen, mikä ei itsenäisesti työskennellessä ollut mahdollista. Oletettu tarve kädet vapauttavalle ratkaisulle työmaakäytössä näin oli osoitettu ja uusien Ach so!:n käyttömahdollisuuksia laajentavien ratkaisujen etsiminen sai alkaa.

Ach so!:n kehitystyön lähtökohtana on ollut co-design, jossa eri alojen kansainväliset asiantuntijat sekä kohderyhmän edustajat ovat olleet mukana työstämässä skenaarioita suunnittelun ja toteutuksen aihioiksi. Sittemmin prototyyppiä on testattu opiskelijoiden ja opettajien kanssa erilaisissa oppimistilanteissa. Ach so!:n käytön jälkeen osallistujat on haastateltu ja haastattelut analysoitu laadullisen sisällönanalyysin menetelmää käyttäen.

Tällä tavoin saatiin alustavia tuloksia mobiilisovelluksen mahdollisuuksista tuoda lisäulottuvuutta oppimiseen ja selvitettiin skaalautuvuutta erilaisiin oppimistilanteisiin. Jatkossa, kun Ach so! yhdistetään Learning Layers -projektissa kehitettyihin muihin mobiilisovelluksiin ja otetaan käyttöön laajemmin eurooppalaisten yhteistyökumppaneiden kanssa, saadaan lisää tutkittua tietoa oppimisprosesseista liittyen mm. reflektointiin sekä yhteisen, kokemusten kautta syntyvän tiedon jakamiseen.

Lisätietoa tutkimuksesta ja projektista:
Tutkimusjulkaisuja:
Bauters, M., Purma, J., Leinonen, T. (2014). In-time On-place Learning. In: Proceedings of the 10th International Conference on Mobile Learning, pp. 256-260

Virnes, M., Purma, J., Bauters, M., Leinonen, T. (2015). Creating and Sharing Knowledge through Experiences: a Case Study with Ach So! in Healthcare Education. Julkaistaan konferenssijulkaisussa The European Conference on Technology Enhanced Learning (EC-TEL).
Muualla verkossa:
Learning Layers -projektin verkkosivut: http://learning-layers.eu

Ach so!: http://achso.aalto.fi
Muut artikkelit:
Tuominen, Esa (2015). Raksaopiskelijan salainen ase työmaalla:

Skanskan lahjoittama tabletti. Rakentaja-lehti, 3/2015, 22-23. http://rakennusliitto.fi/wp-content/uploads/2015/01/Rakentaja-nro-3-2015.pdf

# data[].attributes.attachment_link.description
Oppimista voidaan tukea välineillä, jotka antavat opiskelijoille mahdollisuuksia luoda ja jakaa kokemusten kautta syntyvää tietoa. Jonkinlaisen mobiililaitteen voidaan uskoa löytyvän lähestulkoon jokaiselta rakennus- ja terveydenhoitoalan opiskelijalta ja laitteita käytetään jossakin määrin myös työelämässä. Mahdollisuudet oppimisen tukemiseen mobiilisovellusten avulla ovat siten jokaisella käden ulottuvilla.

# data[].attributes.body
Vinkkejä!

# data[].attributes.attachment_link.readable_text
O365-palveluun tulee jatkuvasti uusia alipalveluita, ja olemassa oleviin palveluihin tulee sekä korjauksia että uusia ominaisuuksia. Alipalveluiden toiminta on varsin sirpaloitunutta ympäri palvelua: aivan kuin niitä kehitettäisiin itsenäisinä kokonaisuuksina, eikä yhteistoiminta ole heti odotetulla tasolla.

Seuraamme tiiviisti Microsoftin kehityssuuntia virallisen Office 365 Roadmapin kautta. Kartta tarjoaa meille kuvan siitä mitä tulemaan pitää, mutta valitettavasti uusien ominaisuuksien tarkkaa aikataulua ei julkaista, joten meidän pitää ennakoida ja koettaa ajoittaa viestintämme oikein.
Kirjoittaessani tätä artikkelia huomasin, että Microsoft oli päivittänyt Office 365 -palvelun etusivua. Aion ehdottaa, että sivusta tehtäisiin meidän intramme aloitussivu, sillä se tarjoaa käyttäjälle oikoteitä eri alipalveluihin ja eri sisältöihin. Pidän ajatuksesta, että emme organisaationa päätä etenemistä käyttäjän puolesta, vaan jokainen valitsee itse. Haasteeksi meillä varmaan tulee se, että ei ole mahdollista tarjota "pakollisia" linkkejä organisaation sisältöihin.
Meillä on kaksi tapaa ottaa alipalveluita käyttöön: aktivointi ja ohjeistettu käyttöönotto. Meillä on organisaationa myös mahdollisuus jättää alipalvelu aktivoimatta, jos Microsoft tämän sallii. Pyrimme aina käyttämään Microsoftin valmiita ohjeita, jotka on todettu selkeiksi ja tarkoituksenmukaisiksi ja jotka ovat aina ajantasaisia. Alipalveluiden käytöstä olemme kuitenkin työstäneet jonkun verran omia ohjeistuksia omille käyttäjillemme. Jokaisesta alipalvelusta luomme intraan sivun, johon keräämme ohjeiden linkit Microsoftin sivuille.

Videopalvelua ei otettu käyttöön

Tähän asti kaikki uudet O365-alipalvelut on aktivoitu yhtä lukuun ottamatta. Emme ole aktivoineet käyttäjille O365-videopalvelua, sillä meille on hankittu yhdessä liittoumakumppaniemme kanssa erillinen videopalvelu, ja myös videoiden tuotantoa ollaan tuotteistamassa. Koska meillä on eritasoisessa käytössä myös YouTube, päätimme olla sekoittamatta pakkaa vielä kolmannella vaihtoehdolla. Ratkaisu palvelee meitä tällä hetkellä, mutta ei ole lopullinen päätös. O365-videopalvelu saatetaan aktivoida jossain vaiheessa käyttöön.

Tiedostamme, että sulkemalla jonkun alipalvelun saatamme menettää palvelujen keskinäisen toiminnan sujuvuuden.

Ohjeistettu ja hallittu käyttöönotto, case Groups

Osa uusien alipalveluiden käytönotosta on ollut ns. hallittua käyttöönottoa, jolloin alipalvelusta on tiedotettu laajasti, käyttäjiä ohjeistettu ja soveltamista avattu. Yksi esimerkki on ryhmätoiminnallisuus Groups, joka on vaikuttanut työskentelytapoihimme O365-palvelussa.

Kun samassa palvelussa on yhteisölliselle työskentelylle monta eri alipalvelua, nähtiin tarpeellisena työstää käyttäjille ohjeistusta siitä, mihin tarkoitukseen mikäkin alipalvelu on tarkoitettu. Groups-toiminnallisuus toi mukanaan paljon uusia ominaisuuksia ja oli jossain määrin vaihtoehtona työtiloille, joihin käyttäjämme olivat tottuneet.

Ennen Groups-toiminnallisuuden aktivointia tiedotimme käyttäjille sen tulosta Yammerin kautta. Meillä on Yammerissa ryhmä nimeltä "Kysy O365-pilvipalveluista", jonka kautta jaamme ilmoituksia ja vinkkejä käyttäjille sekä käyttäjät keskenään käyvät keskusteluita palvelun eri ominaisuuksista. Valmistelimme omaa ohjeistusta, käyttöesimerkkejä ja vinkkejä. Aktivoinnin jälkeen teimme uuden ilmoituksen ja samalla jaoimme uudet ohjeistukset ja linjaukset palvelun käytöstä. Ryhmien käyttöönoton jälkeen työtiloja on luotu vähemmän kuin ennen, ja samalla on vapautunut ylläpidon resurssia, koska käyttäjät luovat itse omat ryhmänsä, ja prosessi on niin helppo, että siinä ei tarvita apua.
Opettaja tilasi organisaation HelpDeskin kautta opiskelijoilleen 15 työtilaa. Tarjosimme hänelle vastineeksi mahdollisuuden luoda itse (opiskelijat itse tai opettaja) O365-ryhmiä työtilojen tilaan. Tarjosimme ohjeistuksen siihen ja perustelimme, että tähän tarkoitukseen ryhmä vaihtoehto on parempi. Yksi syy on Plannerin mukanaolo: sen kautta opiskelijoiden on mahdollista hallita omien ryhmätöiden tehtävät ja vastuujaot.
Kesän aikana Groups-työkalun kylkeen aktivoitu Planner-palvelu on tuonut mukaan mahdollisuuden hallita tehtäviä sekä yksilö- että tiimitasolla. Plannerin lanseeraus on meillä parhaillaan työn alla, ja olemme huomanneet, että Groups+Planner -yhdistelmä tulee osittain korvamaan muita, myös kolmansia palveluita (O365-työtilat, Asana ja Trello).
Toimin www-sivujen kehitystiimissä, jossa on mukana ihmisiä eri yksiköistä. Tähän saakka olemme työskennelleet sekä tiimin SharePoint-työtilassa että Asana-projektinhallinnassa. Työtilassa meillä on ollut tiedostokirjasto Office-dokumenttien yhteiseen työstöön ja jakoon, uutissyöte keskusteluun ja tiimin keskinäisen tiedottamiseen sekä kalenteri tapahtumien, esim. koulutusten hallintaan. Asanaa olemme käyttäneet tehtävien kirjaamiseen ja koordinointiin. Nyttemmin olemme luopuneet työtilasta, sillä ryhmässä voimme hoitaa kaikki tarvittavat toiminnot, ja Planner on korvannut tehtävien hallinnassa Asanan.
Odotan, että Plannerin kautta tehtävien jako eri organisaatioyksiköiden ihmisille on helpompaa kuin Asanassa: kaikilla käyttäjillämme on automattisesti pääsy Planneriin kun taas Asanaan on pitänyt luoda erilliset tunnukset. Uskon myös, että Planner tekee työstämme näkyvämpää tiimien ja yksiköiden välissä.

Groups ja Planner -yhdistelmässä on tunnistettu kehitystarpeita esim. palveluiden välisessä navigoinnissa ja tehtävien sähköposti-ilmoituksissa. Vaikka olemme tunnistaneet parantamiskohteita, mielestämme on loogisempaa ja sujuvampaa toimia yhdessä kokonaisuudessa kuin useassa järjestelmässä. Ja koska palvelut ovat kehitysvaiheessa, meidän tehtävämme on raportoida palautteemme ja ideamme Office 365 -palautekanavaan, seurata Microsoftin roadmapia ja tehdä käyttöönottosuunnitelmia sen mukaan.

Aktivointi ilman omaa ohjeistusta

Osa O365-palveluista on vain laitettu käyttöön ilman isompaa tiedottamista tai ohjeistusta. Yksi näistä on mm. Class Notebook, joka soveltuu parhaiten opetuskäyttöön. Jonkin verran käyttäjät ovat Yammerin kautta itsekin tuoneet esille tämän tyyppisten palveluiden hyötyjä ja samalla kertoneet esimerkein, miten he soveltavat niitä omaan työhönsä. Omien kokemuksien jakaminen on parasta vertaistukea, ja siitä on eniten hyötyä muille käyttäjille.
Kun Microsoft julkaisi Delve-alipalvelun, joka tuo esille käyttäjälle häntä kiinnostavat sisällöt, ilmoitimme käyttäjille lyhyesti palvelun tulosta valikoimaan. Sekaannusta - ja suoranaista paniikkia - käyttäjien keskuudessa aiheutti se, että Delve tuo käyttäjälle näkyviin sisällöt myös niistä rajatuista työtiloista, joihin käyttäjällä on oikeudet: oltiin huolissaan "yksityisten" dokumenttien näkymisestä kaikille. Tämä vaati meiltä Delven toiminnan parempaa avaamista nimenomaan tietosuojanäkökulmasta.
Kehityskohteina opetuskäyttö ja mobiilikäyttö

Meidän painotuksemme on tähän saakka ollut yleisesti yhteisöllisessä työskentelyssä vahvemmin kuin pedagogisessa opetuskäytössä. Lähitulevaisuuden suunnitelmissa on O365-palvelun integraatio opetukseen. Meillähän on muitakin opiskelussa ja opetuksessa käytettyjä verkkopalveluita, jolloin O365-palvelun ja sen alipalveluiden roolit ja hyödyt on tärkeä avata käyttäjille. Haasteena ovat ihmisten eri tasoiset tietotekniikkaosaamiset. On tärkeä löytää sopiva keino tukea niitä, jotka ovat vähemmän sinut tietotekniikan kanssa, mutta samalla pitäisi pystyä tarjota edistyneemmille käyttäjille uusia kanavia ja tapoja työskennellä tehokkaasti.
Samalla kun käyttäjien vastarinta O365-intraa kohtaan on vähentynyt, on myös Google vs. Microsoft -vertailu hiljentynyt. O365-palvelun viimeaikaiset kehitykset ovat paikanneet monta aiempaa "puutetta". Varsinkin OneDrive for Business -palvelu on alkanut vastata entistä paremmin käyttäjien tarpeita, ja sen vertailu Google Driveen on vähentynyt huomattavasti.
Opetusnäkökulmasta O365-palvelun suljettu ympäristö saattaa avoimuuden näkökulmasta tuoda meille tiettyjä haasteita. Työskentelyn siirtyessä entistä enemmän pilveen on tärkeä valistaa käyttäjiä tietoturvaan ja -suojaan liittyvistä asioista. Olemmekin rakentaneet HAMKille tietosuoja-osaamismerkin, jossa painotetaan pilvipalvelutyöskentelyyn liittyviä vastuita, vapauksia ja rajoitteita. Myös mobiilipuoli on erittäin ajankohtainen. O365-palvelu tarjoaa toimivia mobiilisovelluksia eri alipalveluihin, ja niistä on apua sekä opiskelijoille että henkilökunnalle, jotka toimivat jo oletuksena mobiilisti. Tätä osaamistarvetta ennakoimme rakentamalla ensimmäisen version O365-mobiiliosaamismerkistä.
Artikkeli on osa Office 365 -intran käyttöönotto HAMKissa -kokoelmaa.
Mirlinda Kosova-Alija, tradenomi (YAMK), toimii verkkotoimintojen kehittäjänä Hämeen ammattikorkeakoulun tietohallinnossa.

Viittausohje:
Kosova-Alija, M. (2016). O365-alipalvelut käyttöön eri tavoin. HAMK Unlimited Professional 14.10.2016. Haettu [pvm] osoitteesta https://unlimited.hamk.fi/ammatillinen- osaaminen-ja-opetus/o365-alipalvelut-kayttoon-eri-tavoin/

Tämä teos on lisensoitu Creative Commons Nimeä-JaaSamoin 4.0 Kansainvälinen -lisenssillä.
Digitaalisuus HAMKissa "

# data[].attributes.attachment_link.description
O365-palveluun tulee jatkuvasti uusia alipalveluita, ja olemassa oleviin palveluihin tulee sekä korjauksia että uusia ominaisuuksia. Alipalveluiden toiminta on varsin sirpaloitunutta ympäri palvelua: aivan kuin niitä kehitettäisiin itsenäisinä kokonaisuuksina, eikä yhteistoiminta ole heti odotetulla tasolla. Seuraamme tiiviisti Microsoftin kehityssuuntia virallisen Office 365 Roadmapin kautta.

# data[].attributes.attachment_link.readable_text
Tämä verkkosivusto on omistettu kesällä 2016 tehdylle kyselytutkimukselle suomalaisten nuorten ja nuorten aikuisten sosiaalisen median käytöstä. Tutkimus on koko Suomen kattava kyselytutkimus, joka toteutettiin yhteistyössä Oulun kaupungin sivistys- ja kulttuuripalveluiden kanssa. Toteuttajana on oululainen sosiaaliseen mediaan keskittynyt ebrand Suomi Oy.

Tutkimuksen vastaajina olivat 13-29 -vuotiaat Suomessa asuvat ihmiset ja tutkimusaineisto kerättiin verkkoon toteutetun verkkokyselylomakkeen avulla vuoden 2016 touko-elokuun välisenä aikana. Tutkimukseen osallistui yhteensä 5520 vastaajaa eri puolilta Suomea.

Tutkimme jo vuosina 2015 ja 2013 nuorten sosiaalisen median käyttöä. Vertailun helpottamiseksi tämän vuoden kysely ja myös tämän sivuston rakenne noudattelee pitkälti vuosien 2015 ja 2013 toteutusta. Suosittelemme tutustumaan vuosien 2015 ja 2013 toteutukseen, sillä siellä esitetyt asiat ovat edelleen ajankohtaisia ja vertailukelpoisia. Vuoden 2015 tulokset löydät täältä. Vuoden 2013 tulokset löydät täältä.

Lopputuloksena tutkimuksesta on ilmaisessa jakelussa oleva ja helppolukuinen verkkosivuston muotoon tehty kooste, jota parhaillaan luet. Sivusto on toteutettu responsiivisesti, joten pienemmillä näytöillä sisällysluettelo piiloutuu oikealla olevan menu-ikonin taakse.

Viittaaminen tähän tutkimukseen

Suomessa asuvien 13-29 -vuotiaiden nuorten sosiaalisen median palveluiden käyttäminen ja läsnäolo (2016) jonka tekijä on ebrand Suomi Oy & Oulun kaupungin sivistys- ja kulttuuripalvelut on lisensoitu Creative Commons Nimeä-Ei muutoksia-Epäkaupallinen 3.0 Muokkaamaton -lisenssillä.
Teos on muunnelma teoksesta http://www.ebrand.fi/somejanuoret2016.

Käytännön asioita

Tällä sivustolla on selvitetty Suomessa asuvien 13-29 -vuotiaiden nuorten sosiaalisen median palveluiden käyttämistä ja läsnäoloa vuonna 2016. Tutkimuksen tulosten analysointia helpottaa, jos sosiaalisen median sanasto on hallussa. IAB:n tekemä SoMe-sanasto löytyy tästä. Myös tämä verkkosivusto on pyritty tekemään "kansantajuiseksi" ja helppolukuiseksi. Kyselyn ajankohtaisuutta ja kiinnostavuutta kuvaa mielestämme parhaiten "vapaa sana" -kysymyksen korkea yli 43 prosentin vastausaktiivisuus. Suurin osa kommenteista oli myös erittäin mielenkiintoisia ja pohtivia, joten päätimme hyödyntää niitä runsaasti. Sivustolla on käytetty paljon vastaajien kommentteja ja suoria lainauksia. Tunnistat vastaajien kommentit tästä tyylistä:

" Tämä voisi olla suora lainaus. "

Kyselyä jaettiin eteenpäin vastaajille suomalaisten nuorten suosiossa olevien verkkopalveluiden kautta sekä suoraan moniin oppilaitoksiin, kouluihin ja yliopistoihin. Loppusanat-sivulla on listattu kaikki palvelut ja oppilaitokset, missä kysely on ollut esillä. Kyselyn jakamisessa olivat suurena apuna yliopistot ja ammattikorkeakoulut, jotka informoivat opiskelijoitaan osallistumaan tutkimukseen. Lisäksi kyselyä jaettiin Oulun lukiolaisille sekä yläkoulun opiskelijoille. Kyselylomake oli mahdollista täyttää ainoastaan suomen kielellä. Kyselyn avulla pyrittiin saamaan vastauksia seuraaviin pääkysymyksiin:
- Missä sosiaalisen median ympäristöissä ja palveluissa 13-29 -vuotiaat nuoret liikkuvat ja toimivat? - Miten ja millä laitteilla nuoret käyttävät sosiaalisen median palveluja? - Millaisia muutoksia sosiaalisen median käytössä on ollut vuosien 2013 - 2016 aikana? - Millaisia trendejä sosiaalisen median palveluissa ja yhteisöissä on odotettavissa tulevaisuudessa?
Tiivistetyt tulokset löytyvät tästä.
" Tiivistelmä
Tuloksien analysointi ja tämän verkkosivuston toteutus:

Jukka Weissenfelt (grafiikat Tuomas Poropudas)

jukka@ebrand.fi

info@ebrand.fi

+358 440 5544 08

ebrand Suomi Oy on sosiaalinen digimediatoimisto, jonka erikoisosaamisalueena ovat sähköiset ja sosiaaliset mediat.

# data[].attributes.attachment_link.title
SoMe ja Nuoret 2016 - Tutkimuksen esittely

# data[].attributes.attachment_link.description
Tämä verkkosivusto on omistettu kesällä 2016 tehdylle kyselytutkimukselle suomalaisten nuorten ja nuorten aikuisten sosiaalisen median käytöstä. Tutkimus on koko Suomen kattava kyselytutkimus, joka toteutettiin yhteistyössä Oulun kaupungin sivistys- ja kulttuuripalveluiden kanssa. Toteuttajana on oululainen sosiaaliseen mediaan keskittynyt ebrand Suomi Oy .

# data[].attributes.body
Oma henk. Kohta kehitys.
Työajan säästäminen
Sisältö tekniikan edelle
Eskarilainen someen
Väline hyvin haltuun
Kokeilu ja tekeminen
Strukturointi
Erivälineiden käyttötarkoitus
Mitkä välineet kannattaa ottaa käyttöön
Vertaisoppiminen
Ajatusmallien kehttäminen

Jakaminen linkit paletin, keskustelut yammer

# data[].attributes.body
Tuloksia?

# data[].attributes.body
Strategiaan kytkeytyminen?
Käytännöt
Pelisäännöt
Tavoitteet
Arvot:
Avoimuus, jakamiseen.
Toisten näkökulmien arvostaminen.
Yhdessä ihmettely.

Toteutus, istutaan koneelle ja kokeillaan

# data[].attributes.attachment_link.readable_text
Miten huolehdit omasta oppimiskäyrästäsi? Mieti hetki mielessäsi, onko se omalla vai työnantajasi vastuulla? Palkkanauhan printtaaja kehittää työtäsi ja taitojasi vain omiin tarpeisiinsa. Mitä muuta sinä haluaisit urasi aikana oppia?

Olen aina pitänyt huolta omasta kehittymisestäni. Tärkein työkalu siihen ovat olleet avoimet, syvälliset ja merkitykselliset keskustelut asiakkaiden ja mahdollisten asiakkaiden kanssa. Jokaisena päivänä vuorovaikutuksessa oppii jotakin.

Moni ajattelee konsultin tai valmentajan vetävän asiakkaille vain omia räppejään. Eivät voisi enemmän väärässä olla. Hyvän asiantuntijan tehtävä on voittaa yleisö puolelleen, puhutella osallistuvien ajatuksia ja saada asiakkaat mukaan vuorovaikuttamaan aiheesta. Se vaatii perehtymistä asiaan, yritykseen ja toimialaan.

Olen vuosien saatossa kehittänyt itselleni prosessin, jossa läpivalaisen jokaisen asiakasyritykseni strategian, johdon ja tilanteen markkinalla. Turha lähteä asiakkaan ajalla opettelemaan. Hyvä apumies on aina askeleen kaksi isäntäänsä edellä. Walk the talk.

Työn arvo muodostuu sen antajan mielessä. Siksi on tärkeää ymmärtää rahan ja tehtävien päällä istuvien ajatuksia asiasta ja sen vierestä. Jatkuva vuorovaikutus eri kanavissa auttaa ymmärtämään millaisiin ajatuksiin ja muutoksiin asiakas on valmis nyt ja seuraavaksi. Vaihtamalla ajatuksia itse aiheesta syntyy myös aika nopeasti käsitys yhteistyön mahdollisuuksista. Turha tuputtaa omiaan ennen kuin tunnistaa asiakkaan tarpeet ja niihin yhdistettävän ratkaisun.

Verkossa vaikuttaminen toimii lähes yhtä hyvin kuin keskustelut asiakkaiden kanssa. Huomaan monen lukeneen tai jopa yhtyvän ajatuksiini kohtaamisissa. Parhaimmillaan asiakas on ostanut idean tai tarpeen suoraan kirjoituksistani verkosta ja ehdottaa yhteistyötä. Silloin sisältö ja vaikuttaminen muuttuvat sisältömarkkinoinniksi. Sisältö markkinoi kirjoittajan osaamista ja ajatuksia.

Vaikuttaisinko verkossa yhtä ahkerasti, jos sillä ei olisi suoraa yhteyttä työllistymiseeni? Tuskin. Toisaalta uteliaisuus ja intohimo oppia verkosta ja eri asioista ajavat vuorovaikutukseen niin verkossa kuin arjessakin. On lahja saada viettää lukemattomia tunteja läheisessä yhteistyössä asiakkaiden kanssa.

Viimeisen kahden vuoden aikana olen pitänyt yli 100 sparrausta, luentoa ja työpajaa lähes kaikille eri toimialoille digitalisaatiosta, transformaation johtamisesta ja strategiasta. Vaikka brändit ja markkinointi ovat osa intohimojani, asiakkaani ostavat 80% apua ja sparrausta muutoksen mahdollistamiseen ja johtamiseen. Ehkä se on osa ajankuvaakin. Suomessa halutaan vihdoin muutosta monella eri tasolla.

Koen olevani onnekas saadessani tavata paljon ihmisiä ja asiakkaita viikon aikana. En pystyisi tekemään työtä istumalla yhdessä osoitteessa päivästä toiseen. Tie vie ja konsultti vikisee mukana. Silti täyttymys on suurin juuri silloin kun suunnitellaan ja tehdään uutta ja enemmän ja parempaa vähemmällä.

Reissumies on onnellinen, kun reissu alkaa ja vielä onnellisempi kun hyvin valmisteltu keikka on ohi. Pienen haavan sieluun tekevät valmistuvat hankkeet, joissa luovutaan ihmisistä ja rakkaiksi kasvaneista aiheista. Se kuitenkin on osa asiantuntijan arkea. On hyväksyttävä karavaanin kulku ja oma roolinsa kokonaisuuden edistämisessä. Pienistä hetkistä ja yhteisistä saavutuksista syntyy kuitenkin erittäinkin hyvä kokonaisuus.

# data[].attributes.attachment_link.description
Miten huolehdit omasta oppimiskäyrästäsi? Mieti hetki mielessäsi, onko se omalla vai työnantajasi vastuulla? Palkkanauhan printtaaja kehittää työtäsi ja taitojasi vain omiin tarpeisiinsa. Mitä muuta sinä haluaisit urasi aikana oppia? Olen aina pitänyt huolta omasta kehittymisestäni. Tärkein työkalu siihen ovat olleet avoimet, syvälliset ja merkitykselliset keskustelut asiakkaiden ja mahdollisten asiakkaiden kanssa.

# data[].attributes.body
Some veme -ryhmä

# data[].attributes.attachment_link.description
Log in to WhatsApp Web for simple, reliable and private messaging on your desktop. Send and receive messages and files with ease, all for free.

# data[].attributes.attachment_link.title
Office opiskelijoille, opettajille ja oppilaitoksille | Office | Microsoft

# data[].attributes.attachment_link.description
Office 365 Education on maksuton, yhteistyövälineet sisältävä palvelupaketti opiskelijoille, opettajille ja oppilaitoksille.

# data[].attributes.body
Smart Moves|SprintGame-taukoliikuntapeli

# data[].attributes.attachment_link.description
SprintGame on liikuntaturnaus, jossa pelaajat kilpailevat toisiaan vastaan tekemällä liikkeitä puhelin kädessä. Turnauksen luominen on helppoa ja nopeaa.

# data[].attributes.attachment_link.description
Vertaismentorointi tapahtuu ryhmissä ja prosessi kestää yhden lukuvuoden kerrallaan. Ryhmiin otetaan 4-8 osallistujaa (ryhmä käynnistyy kun ryhmässä neljä osallistujaa). Kukin ryhmä toimii tietyn teeman puitteissa. Syksyllä aloittavat ryhmät teemoitetaan ennakkoon toiminta-alueen tarpeisiin strategiat, toimintasuunnitelmat ja mentorin vahvuudet huomioiden. Ryhmät kokoontuvat max. 18 tunnin ajan lukuvuoden aikana. Määrä sisältää kaikille ryhmille yhteisen aloitus- ja lopetustapaamisen.

# data[].attributes.attachment_link.description
Suomen eOppimiskeskus ry käynnisti keväällä 2015 digitaalisen oppimisen webinaarisarjan, jossa yhdistyksen jäsenorganisaatiot esittelevät tuotteitaan, palveluitaan ja osaamistaan. Webinaarisarjan myötä kannustamme jäseniämme verkostoitumaan keskenään, tutustumaan toistensa osaamiseen ja ennen kaikkea jakamaan omaa osaamistaan. Webinaarit järjestetään aina torstaisin, kukin webinaari kestää 30 minuuttia. Webinaarit ovat avoimia kaikille, kutsumme kuulolle myös muita kuin yhdistyksen jäseniä.

# data[].attributes.attachment_link.title
Sosiaalinen media ja digitalisaatio osaamisen näkyväksi tekemisessä

# data[].attributes.attachment_link.description
Sosiaalinen media ja digitalisaatio osaamisen näkyväksi tekemisessä -koulutus Helsingin Diakoniaopiston johtoryhmälle Järvenpäässä 13.6.2016 Kouluttajana ja ...

# data[].attributes.attachment_link.description
Koulutus OAJ Satakunnalle 21.9.2016, Harto Pönkä, Innowise

# data[].attributes.attachment_link.description
Non-fiction writer, keynote speaker and social media midwife. Specialized in crisis communication, presentation skills and blogging. When Finnish celebrities have a PR problem they call me. When I have a PR problem I call my mom.

# data[].attributes.attachment_link.readable_text
Tulevaisuuspäivää vietetään ensimmäistä kertaa Suomen kouluissa 18.4.2018. Päivän aikana lapset ja nuoret pääsevät harjoittelemaan menetelmiä ja taitoja, joilla he...
14.05.2018 - 17.05.2018 klo 10:00 - 17:00 /Tapahtuma
Taitaja2018-kisat järjestetään 14.-17.5.2018 Tampereen Messu- ja Urheilukeskuksessa. Nuoret tulevaisuuden huippuosaajat ja ammattilaiset kilpailevat ammattitaitokilpailun SM-mitaleista noin 45 eri ammattialalla...

# data[].attributes.attachment_link.description
Tulevaisuuspäivää vietetään ensimmäistä kertaa Suomen kouluissa 18.4.2018. Päivän aikana lapset ja nuoret pääsevät harjoittelemaan menetelmiä ja taitoja, joilla he... 14.05.2018 - 17.05.2018 klo 10:00 - 17:00 /Tapahtuma Taitaja2018-kisat järjestetään 14.-17.5.2018 Tampereen Messu- ja Urheilukeskuksessa. Nuoret tulevaisuuden huippuosaajat ja ammattilaiset kilpailevat ammattitaitokilpailun SM-mitaleista noin 45 eri ammattialalla...

# data[].attributes.attachment_link.description
AnswerGarden is a new minimalistic brainstorm tool for online brainstorming, real time audience participation and classroom feedback.

# data[].attributes.attachment_link.readable_text
Aika: ti 23.5.2017, klo 12.00-15

Paikka: Tampereen Yliopisto, Paavo Koli -sali, Pinni A -rakennus

Johdantoluento: Johanna Janhonen, Piilotettu aarre

Videoiden rooli opetuskäytössä on lisääntynyt. Videot tukevat muun muassa opintojen joustavaa suorittamista, opetuksen monimuotoistamista ja asioiden havainnollistamista. Video tuo mielenkiintoisia mahdollisuuksia myös opiskelijoiden oman osaamisen esille tuomiseen ja ilmaisuun. Videoiden tuottaminen ei enää vaadi raskasta kuvauskalustoa laitteiden ja ohjelmistojen ollessa kaikkien saatavilla. Huomio kiinnittyykin videon suunnitteluun ja rakentamiseen siten, että se parhaalla mahdollisella tavalla tukee sisältöä ja tavoitetta.

Koulutuksessa pohditaan millainen on hyvä ja laadukas video ja mitä videomateriaalien tuottamisessa on huomioitava. Koulutuksessa perehdytään videomateriaalin suunnitteluun, käsikirjoittamiseen ja videoiden erilaisiin toteutustapoihin. Koulutuksessa kuullaan yhteinen luento-osuus, jonka jälkeen jakaudutaan työpajoihin, joissa videota tarkastellaan eri näkökulmista.

Johdantoluento kestää tunnin. Valitse seuraavista yksi työpaja, johon haluat johdantoluennon jälkeen osallistua. Ilmoittaudu luennolle ja valitsemaasi työpajaan käyttäen työpajan kohdalla mainittua ilmoittautumislinkkiä. Työpajojen osallistujamäärä on max. 20 henk/ työpaja. Työpajat täytetään ilmoittautumisjärjestyksessä.
Valittavana olevat työpajat:
Työpaja 1: Webinaarista tallennukseen: Adobe Connectin ja Skype For Busineksen käyttö opetuksessa
Kouluttaja: Jarmo Vihmalaakso, TAMK
Työpajan tila: ls 3109 (Pinni B)
Työpaja on täynnä.

Työpajassa tutustutaan videopuheluissa tarvittaviin laitteisiin ja ohjelmistoista Adobe Connectiin sekä Skype For Businekseen. Harjoittelemme käytännössä työkalujen toimintoja ja opimme perusteita niin webinaarien järjestämisestä kuin vuorovaikutuksen luomisesta verkkosessioihin. Työpajan jälkeen osallistuja:

osaa järjestää ja tallentaa verkkosession Adobe Connectilla ja Skype For Busineksella

ymmärtää yleisimmät virhetilanteet ja osaa reagoida niihin oikein

osaa asentaa ja käyttää videopuheluissa tarvittavia oheislaitteita

ymmärtää millaista aineistoa videopuhelussa voidaan jakaa

ymmärtää miten videopuhelusovelluksia voidaan hyödyntää opetuksessa ja oppimisessa

ymmärtää miten videopuhelussa voidaan vuorovaikuttaa opiskelijoiden kanssa.

Osallistujilla tulisi olla mukana oma kannettava tietokone, kuulokemikrofoni (mieluiten USB-liitännällä varustettu) ja webbikamera (jos ei ole kannettavassa integroituna). Varmista myös ennen työpajaa, että tietokoneellesi on asennettu Skype For Business (tavallinen Skype ei riitä) ja suorita Adobe Connectin yhteystesti osoitteessa https://connect.funet.fi/common/help/en/support/meeting_test.htm . Jos jokin yhteystestin vaihe epäonnistuu, saat suoraan korjausehdotuksen tilanteeseen.

Työpaja 2: Video Moodlessa
Kouluttaja: Tuuli Kurkipää, Tredu
Työpajan tila: ls 3110 (Pinni B)
Tämä työpaja on täynnä.

Työpajassa tutustutaan Moodlen videomahdollisuuksiin:

H5P interaktiivinen video, videoon lisättävät tehtävät ja kommentit

PoodLL-videopalautus ja -palaute

Osallistujilla tulisi olla mukana oma kone ja kuulokemikrofoni. (Huomioi, että mainitut työkalut eivät välttämättä ole käytössä organisaatiosi Moodlessa.)

Työpaja 3: Video-CV
Kouluttaja: Saara Lehtonen, TAMK
Tämä työpaja on peruttu.

Video-CV-työpajassa tutustutaan videon teon eri työvaiheisiin aina suunnittelusta editointiin. Tarkoituksena on perehtyä eri työvaiheisiin sekä siihen, miten oma osaaminen voidaan kertoa videon kautta. Työpajassa sivutaan myös sitä, miten tähän mennessä video-CV:n tekoa on opetettu opiskelijoille. Osallistujat pääsevät itse kokeilemaan video-CV:n kirjoittamista. Osallistujilla tulisi olla oma kone mukana.

Työpaja 4: Powerpointit uusiksi OfficeMixillä
Kouluttaja: Suvi Junes, TaY
Työpajan tila: ls 3111 (Pinni B)
Työpaja on täynnä.

Office Mix on PowerPointin lisäosa, jonka avulla voit liittää ääntä, videokuvaa ja interaktiivisia tehtäviä PowerPoint-esitykseesi. Lisäosa mahdollistaa videomateriaalin tekemisen ja julkaisemisen tuttua PowerPoint-ohjelmaa käyttäen. PowerPoint-esitys voi koostua pelkästään videokuvasta tai videokuvan voi sisällyttää diojen reunaan tukemaan muun materiaalin sisältöä. Koulutuksessa käydään läpi esityksen luominen, käyttötavat ja tutustutaan julkaisemisvaihtoehtoihin.

Osallistujilla tulisi olla mukana oma kone, sekä siinä PowerPoint-ohjelma ja Mix -lisäosa asennettuna. Myös kuulokemikrofoni on hyvä ottaa mukaan. Office Mixin voi ladata maksutta osoitteesta https://mix.office.com. Kun lisäosa on asennettu Powerpoint-ohjelman osaksi, se näkyy MIx-välilehtenä powerpointin yläreunan valintanauhassa. Asennus edellyttää kirjautumista organisaatiosi Office 365-tunnuksella. (Jos tällaista tiliä ei ole, niin myös Microsoft-, Facebook-, tai Google-tili käy) .

Työpaja 5: Videoita mobiililaitteella ja somepalveluilla
Kouluttaja: Johanna Janhonen, Piilotettu aarre
Työpajan tila: ls 3117 (Pinni B)
TÄMÄ TYÖPAJA ON TÄYNNÄ.

Työpajassa tutustutaan videoiden suunnitteluun, tuottamiseen ja julkaisuun somessa. Koulutuksessa perehdytään videon käsikirjoittamiseen, kuvataan oma video pienessä ryhmässä ja kuullaan vinkkejä erilaisista työkaluista ja ohjelmista, joilla voi luoda ja muokata videomateriaalia helposti omalla mobiililaitteella tai läppärillä. Työpajassa keskustellaan myös videon julkaisumahdollisuuksista somessa. Demo-osiossa perehdymme YouTuben editoriin. Työpajaan kannattaa ottaa mukaan niitä laitteita, joilla videoita aikoo tehdä.

Lisätiedot:
Koulutuksen järjestää Tampereen eOppimisen Klusteri. Osallistujilla tulisi olla työpajan kuvauksessa mahdollisesti mainitut laitteet ja ohjelmistot. Työpajoihin voi tulla mukaan myös kuunteluoppilaaksi, mikäli edellä mainittuja ei ole käytössä. Koulutus on suunnattu ensisijaisesti Tampereen eOppimisen Klusterin jäsenorganisaatioiden (TaY, TTY, TAMK, Polamk, Tampereen kaupunki) henkilökunnalle. Koulutus on maksuton.

Kysymykset ja lisätiedot: Suvi Junes, eoppimisen.klusteri@uta.fi

___________________________________________________________________________________________________
Webinaarisarja 2016
Tampereen eOppimisen Klusterin syksyn webinaarisarja koostui kerran kuussa pidettävistä n. tunnin mittaisista verkkoseminaareista. Webinaarisarjan teemana oli tieto- ja viestintätekniikan opetuskäyttö.
Syksyn webinaarien materiaalit ja tallenne:
Office 365 - vinkkejä opetuskäyttöön
Aika: 30.11. klo 14.00-15
Kouluttaja: Sanna-Kaisa Salonniemi ja Nina Pukkila
Webinaarissa käydään läpi erityisesti opetuskäyttöön sopivien Office365-palvelun ohjelmia. Koulutuksessa pohditaan mihin käyttöön eri ohjelmat sopivat ja mitä asioita on huomioitava opetuskäytön yhteydessä.
Linkki tallenteeseenSanna-Kaisa Salonniemi: esitys Sway-ohjelmalla tehtynä
Nina Pukkila: Slideshare

Ryhmän aktivointi sosiaalisen median välineillä
Aika: 31.10. klo 14.00-15
Kouluttaja: Harto Pönkä
Webinaarissa saadaan vinkkejä sosiaalisen median vaihtoehdoista opiskelijoiden keskinäisen vuorovaikutuksen ja ryhmien toiminnan tukemiseen sekä yhteisölliseen tiedon rakenteluun. Webinaarissa tutustutaan myös keinoihin hyödyntää opiskelijoiden omia mobiililaitteita aktivoinnissa.
Linkki tallenteeseen: https://connect.funet.fi/p3jlyalqpes/
Linkki esitysmateriaaliin (slideshare): http://www.slideshare.net/hponka/ryhmn-aktivointi-sosiaalisen-median-vlineill

Asiantuntija sosiaalisessa mediassa
Aika: 30.9. klo 14.00-15
Kouluttaja: Matleena Laakso
Miten asiantuntija voi hyödyntää sosiaalisen median välineitä työssään? Miksi oman osaamisen esille tuominen ja oman ammatti-identiteetin rakentaminen verkossa on tärkeää? Miten löytää oikeat verkostot ja miten toimia asiantuntijayhteisöissä sekä verkostoitua saman alan osaajien kanssa? Webinaarissa käydään läpi eri sosiaalisen median palveluja ja hyviä toimintatapoja ja käytänteitä verkkoyhteisöissä toimimiseen.
Linkki tallenteeseen: https://connect.funet.fi/p7bde103im9/
Esitysmateriaali

Verkko-opetuksen laatua - Miten tuetaan verkko-opinnoissa opiskelijakeskeisyyttä ja metataitojen kehittymistä?
Aika: 31.8. klo 14.00-15
Kouluttaja: Kirsi Viitanen ja Sanna Sintonen
Webinaarissa aiheena ovat opintojakson suunnittelu, verkkoympäristön tähtimalli, yhteisöllisyys verkossa sekä opiskelijan itse- ja vertaisarviointi.
Linkki tallenteeseen: https://connect.funet.fi/p9j4lk78hj8
Esitysmateriaali

# data[].attributes.attachment_link.description
Aika: ti 23.5.2017, klo 12.00-15 Paikka: Tampereen Yliopisto, Paavo Koli -sali, Pinni A -rakennus Johdantoluento: Johanna Janhonen, Piilotettu aarre Videoiden rooli opetuskäytössä on lisääntynyt. Videot tukevat muun muassa opintojen joustavaa suorittamista, opetuksen monimuotoistamista ja asioiden havainnollistamista. Video tuo mielenkiintoisia mahdollisuuksia myös opiskelijoiden oman osaamisen esille tuomiseen ja ilmaisuun.

# data[].attributes.attachment_link.title
Sosiaalinen media oppimisen tukena - AmmattiPeda

# data[].attributes.attachment_link.description
Myllytullin yksikössä johtoryhmä päätti monialaisesta yhteistyöstä. Yksikössä toimiville aloille annettiin tehtäväksi selvittää miten ne toisivat sosiaalisen median osaksi opetusta ja miten hyödyntäisivät mobiililaitteita oppimisen tukena. Haastattelukierroksella koulutusalat esittelivät johtoryhmälle näkemyksensä sosiaalisen median mahdollisuuksista edustamallaan alalla. Pilotoitaviksi aloiksi valittiin haastattelukierroksien jälkeen tieto- ja tietoliikennetekniikka, kauneusala sekä hotelli- ja ravintola-ala.

# data[].attributes.attachment_link.description
Palvelumuotoilu on tällä hetkellä pinnalla oleva menetelmä, jonka avulla uudistetaan ja kehitetään palveluita. Tein syksyn 2017 aikana mediatuottamisen YAMK kehittämishankkeen, jonka avulla kehitettiin media-alan opetusta Tredussa sekä etsittiin ja testattiin palvelumuotoilun työkaluja. Nyt opiskelen sitä lisää... Tieto lisää tuskaa Palvelumuotoilu-sana pompsahtaa yhä usemmin esille, kun avaa Linkedinin tai muun sosiaalisen median kanavan.

# data[].attributes.body
Ryhmässä opitaan kuinka hyödyntää tieto- ja viestintätekniikkaa (ml. opiskelijoiden omat laitteet) ja sosiaalista mediaa opetuksessa ja ohjauksessa